Die Afrikaanse vertaling van Paulo Coelho se The Spy het sopas die rakke getref! | Protea Boekhuis
Die Afrikaanse vertaling van Paulo Coelho se The Spy het sopas die rakke getref!
by Protea Boekhuis on Mar 28th, 2018 Tweet
As 'n danseres het sy gehore geskok en verruk, as 'n vertroueling en courtisane het sy die rykste en magtigste mans van haar era betower.
Die Spioen is die onvergeetlike verhaal van 'n vrou wat dit gewaag het om die konvensies van haar tyd uit te daag en die prys daarvoor betaal het, soos vertel in Mata Hari se stem in haar finale brief.
Paulo Coelho is in 1947 in Rio de Janeiro gebore. Hy is 'n topverkoper en een van die wêreld se mees invloedryke skrywers. Meer as 215 miljoen eksemplare van sy romans is al in meer as 170 lande verkoop en sy werk is in 81 tale vertaal. Besoek die skrywer aanlyn by www.paulocoelho.com.
"Hierdie Brasiliaanse towenaar laat boeke van die winkelrakke af verdwyn."
"[Coelho se] boeke gee nuwe betekenis aan miljoene mense se lewens."
Kobus Geldenhuys het in 2015 die Elsabé Steenbergprys vir vertaalde kinder- en jeugliteratuur in Afrikaans ontvang vir Cressida Cowell se Hoe om jou draak te tem: Hoe om Drakonees te praat (Protea, 2014), en in 2016 is hy met die Alba Bouwerprys vir kinder- en jeugliteratuur bekroon vir sy vertaling van Michael Morpurgo se Hoekom die walvisse gekom het (Protea, 2015). Hy het by geleentheid ook Artes- en Safta-toekennings ontvang, en is verskeie kere benoem vir sy gesinchroniseerde vertalings van TV-reekse en animasiefilms vir die destydse SAUK-oorklankingsafdeling. Wanneer hy nie vertaal nie, skryf hy televisietekste vir Suid-Afrikaanse sepies en dramas soos Villa Rosa, Swartwater en Binnelanders.
Die Spioen deur Paulo Coelho
Cats: Africa, Afrikaans, Fiction, South Africa
Tags: Africa, Afrikaans, Die Spioen, Fiction, Paulo Coelho, Protea, Protea Boekhuis, South Africa
« In Die pasiënt as vennoot skei die bekende dr. Dawie van Velden die kaf van die koring en gee praktiese raad om holistiese welsyn te bereik